কায়সার হামিদ মানিক, উখিয়া (কক্সবাজার) প্রতিনিধি, বিডিনিউজ রিভিউজঃ সারাদেশে জঙ্গি বিরোধী নানান প্রচার ও তৎপরতা চলমান থাকলেও উখিয়া-টেকনাফে অবস্থানকারী মিয়ানমারের রোহিঙ্গাদের টার্গেট করে এখনো গোপনে কাজ করে যাচ্ছে আলোচিত জঙ্গী সংগঠন ইত্তেহাদুল জামিয়াতুল ইসলাম।সম্প্রতি এ সংগঠনের সভাপতি হাফেজ সালাউল ইসলাম সহ ৪ জন সীমান্ত উপজেলা টেকনাফের শামলাপুরে গোপন বৈঠক করার সময় বিজিবি,র হাতে আটক হলেও বারবার প্রকাশ করা হচ্ছে তিনি (আরএসও) নেতা। ইত্তেহাদুল জামিয়া কর্মকান্ড চালালেও বারবার আরএসওর নাম চলে আসায় এ সংগঠনের নেতারা গোপনে তাদের কর্মকান্ড চালিয়ে যাচ্ছে। সংগঠনের সভাপতি গ্রেফতারের পর রোহিঙ্গা শরনার্থী শিবিরে সংগঠনটির অন্যান্য শীর্ষ নেতাদের আনাগোনা বেড়েছে বলে বিভিন্ন সুত্রে জানা গেছে।